Il-Brażil it-tieni pajjiż fid-dinja bl-aktar każijiet ta' COVID-19
Imtella' Ġunju 20, 2020 Il-Brazil issa huwa t-tieni pajjiż fid-dinja li għandu infezzjonijiet ta' Coronavirus bin-numru jaqbeż il-miljun persuna. Fl-aħħar 24 siegħa nstabu aktar minn 54,000 persuna oħra infettati bil-Coronavirus filwat li tilfu ħajjithom aktar minn 1,200 ruħ bin-numru tal-mejta issa jitla' kważi 49,000. Analisti qed jgħidu li fil-Brażil hemm nuqqas kbir ta' testijiet tant li esperti qed isostnu lin-numru tal-infezzjonijiet huwa ferm ikbar minn dak li qed jingħad bil-President Jair Bolsonaru kien kritikat ħafna għall-mod kif il-Gvern qed jirrispondi quddiem il-pandemija. L-unika pajjiż li jaqbeż lill-Brazil fin-numru ta' infezzjonijiet tal-Coronavirus huwa l-Istati uniti.